smcproject/ml-wiki-sentences huggingface dataset:
Nor 8) S ""How the Great Tuairisgeul was put to death", with Tuairisgeul glossed as 'Description, report, calumny', which is a Scottish version, which contrasts with J. F. Campbell's The Young King Of Easaidh Ruadh which features a "glaive of light". Instead, the hero barters his horse to obtain an old man (the werewolf himself), who turns out to be none other than "the Great Tuairisgeul". ↑ In Irish; this is another version of Kennedy's "Sculloge's son from Muskerry" or Larminie's "Morraha". ↑ Here it is the "sword of sharpness". Cf. footnote in A.C.L. Brown. ↑ Name half-anglicized as to "Domhnal O'Foharty" by William Rooney and anglicized "Donald O'Faherty" by Leland Duncan; Duncan also gave the English-translations of the book-title, story-titles, with summaries. ↑ As for the Irish title, leaduidhe is glossed as a "person who is loath to leave the fireside", and na luaithe (genitive of luaith ) signifies "of the ashes". Hiberno-English "leadaí na luatha" is literally 'lazybones of the ashes'. As Dasent notes, "ashypet" is a Scott English word listed in Jamieson's dictionary, and equivalent to Askefis ( Askeladden ) of the Norwegian Fairy Tales. ↑ Source stated as Curtin's tale published as "Hero Tales of Ireland", New York Sun . It was the 11 December 1892 issue of The Sun . ↑ Assigned AT Type 507A "The Monster's Bride: The King of Greece's Daughter" and 531. ↑ Summarized and analyzed for folk motives by James Mackillop, but in this version by Hyde version the hero's party obtains "the sword of the three edges" ( Irish : cloiḋeaṁ na tri faoḃar ). ↑ Told by Pádraig Ó Loingsigh of Bailén tSlé in Ventry parish , who was a storyteller for Curtin. ↑ Kittredge uses "the one story" once Kittredge (1903) , പുറങ്ങൾ. 263 but generally adheres to "the cause of the one story about women"; "The Only Story" ( Irish : An t-A on-Scéal ) is given by Properly, "the cause of the one story about women".
↑ Kittredge analyzes the in-tale (framed tale) of werewolf as containing a lengthy Defence of the Child interpolation, which is in itself a composite consisting of a Faithful Dog tale fused with what he calls the Skilful Companions and The Hand and the Child tale types.
The Hand and the Child tale has the motif of a grasping hand that seizes the victim, which gets cut off in some cases, akin to Grendel 's arm in Beowulf .
ദി സ്കേറ്റിംഗ് മിനിസ്റ്റർ ഇംഗ്ലീഷ് വിലാസം https://ml.wikipedia.org/wiki/The_Skating_Minister
എഡിൻബർഗിലെ സ്കോട്ടിഷ് നാഷണൽ ഗാലറിയിൽ പ്രദർശിപ്പിച്ചിരിക്കുന്ന ഹെൻറി റെയ്‌ബേൺ വരച്ചതാണെന്ന് പറയപ്പെടുന്ന ഒരു ഓയിൽ പെയിന്റിംഗാണ് ദി റവറന്റ് റോബർട്ട് വാക്കർ സ്കേറ്റിംഗ് ഓൺ ഡഡ്ഡിംഗ്സ്റ്റൺ ലോച്ച്.
ദി സ്കേറ്റിംഗ് മിനിസ്റ്റർ എന്ന ചെറിയ തലക്കെട്ടിലും ഈ ചിത്രം അറിയപ്പെടുന്നു.
ഏകദേശം 1949 വരെ അജ്ഞാതമായിരുന്നെങ്കിലും ഈ ചിത്രം പിന്നീട് സ്കോട്ട്ലൻഡിലെ ഏറ്റവും അറിയപ്പെടുന്ന ചിത്രങ്ങളിലൊന്നായി മാറി.
സ്കോട്ടിഷ് സംസ്കാരത്തിന്റെ പ്രതീകമായി കണക്കാക്കപ്പെടുന്ന ഈ ചിത്രം സ്കോട്ടിഷ് പ്രബുദ്ധതയുടെ കാലത്ത് വരച്ചതാണ്.
ഏകദേശം 1795-ൽ, എഡിൻബർഗിലെ ഒരു ഫാഷനബിൾ സൊസൈറ്റിയുടെ ചിത്രകാരനായിരുന്നപ്പോൾ റെയ്‌ബേൺ തന്റെ സുഹൃത്ത് റോബർട്ട് വാക്കറിന്റെ ഈ ഛായാചിത്രം വരച്ചു.
1808-ൽ വാക്കർ മരിച്ചപ്പോൾ അദ്ദേഹത്തിന്റെ എസ്റ്റേറ്റിന്റെ ട്രസ്റ്റികളിൽ ഒരാളായിരുന്നു റെയ്‌ബേൺ.
വാക്കറിന്റെ വിധവയായ ജീനിന് പാരമ്പര്യമായി ലഭിച്ച ഈ ചിത്രം 1831-ൽ അവർ മരിച്ചപ്പോൾ അവരുടെ മകളായ മഗ്ദലനും പിന്നീട് അവരുടെ മകൾ മഗ്ദലൻ സ്കൗഗലിനും കൈമാറി.
ഒടുവിൽ അത് ഹാംഷെയറിലെ ബോസ്കോമ്പിൽ താമസിച്ചിരുന്ന ഇളയ മഗ്ദലന്റെ മകളും വാക്കറുടെ ചെറുമകളുമായ ബിയാട്രിക്സ് സ്കോട്ടിലേക്ക് കൈമാറി.
1914 മാർച്ചിൽ, ബിയാട്രിക്സ് 1,000 ഗ്വിനിയ (£1,050) ലഭിക്കുമെന്ന പ്രതീക്ഷയിൽ പെയിന്റിംഗ് ലേലത്തിന് സമർപ്പിച്ചു.
പക്ഷേ അത് വാങ്ങുന്നയാളെ കണ്ടെത്തുന്നതിൽ പരാജയപ്പെട്ടു.
1926-ൽ, ബിയാട്രിക്സ് ഈ പെയിന്റിംഗ് 700 പൗണ്ടിന് ബോൺമൗത്തിലെ ലൂസി ഹ്യൂമിന് സ്വകാര്യമായി വിറ്റു.
അവർ 1949-ൽ ലണ്ടനിലെ ക്രിസ്റ്റീസിൽ വിൽപനയ്ക്ക് അയച്ചു.
ഉടമസ്ഥതയുടെ ഈ വിവിധ മാറ്റങ്ങളിൽ ഒരു കലാചരിത്രകാരന്റെയും ശ്രദ്ധയിൽപ്പെട്ട പെയിന്റിംഗ് രേഖകൾ ഒന്നുമില്ല.
കലാചരിത്രകാരന്മാരുടെ ആദ്യകാല പുസ്തകങ്ങളിലൊന്നും റെയ്‌ബേണിന്റെ ചിത്രങ്ങളെക്കുറിച്ചുള്ള ഒരു വിവരണവുമില്ല.
അടിക്കുറിപ്പുകൾ കൂടുതൽ വായനയ്ക്ക് Tells the story behind this painting.
It gives details about the artist, Walker, and the setting of the painting.
പുറംകണ്ണികൾ "Scottish art icon 'may be French ' " , 3 March 2005 article from BBC News .
Works by Sir Henry Raeburn Archived 2016-03-04 at the Wayback Machine .
at the National Galleries of Scotland – Online Collections
ദി സ്ക്രിപ്റ്റ്
ദി സ്ക്രിപ്റ്റ് (The Script) എന്നത് ഡബ്ലിൻ , അയർലണ്ടിൽ 2001 ഇൽ രൂപം കൊണ്ട ഒരു ഐറിഷ് പോപ്പ് റോക്ക് ബാൻഡ് ആണ് .
പ്രധാന ഗായകനും, കീബോഡിസ്റ്റും ആയ  ഡാനി ഓ'ഡോണോ (Danny O'Donoghue), പ്രധാന ഗിറ്റാറിസ്റ്റായ മാർക്ക് ശീഹാൻ (Mark Sheehan), ഡ്രമ്മർ ഗ്ലെൻ പവർ (Glen Power) എന്നിവരടങ്ങുന്നതാണ് ഈ ബാൻഡ്.
സോണി ലേബൽ ഗ്രൂപ്പിന്റെ ഫോണോജിനിക് ലേബലുമായി കരാറിൽ ഏർപ്പെട്ടു ലണ്ടനിലേക്ക് മാറിയ ഇവർ, "ദി മാൻ ഹൂ കാന്റ് ബീ മൂവ്ഡ് (The Man Who Can't Be Moved)", "ബ്രേകീവൻ (ഫാളിംഗ് ടു പീസസ്) (Breakeven (Falling to Pieces))" എന്നീ ഹിറ്റ് ഗാനങ്ങൾക്ക് ശേഷം ഓഗസ്റ്റ് 2008ഇൽ അവരുടെ സ്വന്തം പേരിലുള്ള ആദ്യ ആൽബം പുറത്തിറക്കി.
ഈ ആൽബം പിന്നീട് അയർലണ്ടിലും, യു.കെ. യിലും ഒന്നാം സ്ഥാനത്തെത്തുകയുണ്ടായി .
ഇവരുടെ പിന്നീടുള്ള മൂന്ന് ആൽബങ്ങളും, സയൻസ് ഫെയ്‌ത് (Science Faith), #3 , നോ സൗണ്ട് വിതൗട് സൈലെൻസ് (No Sound Without Silence), അയർലണ്ടിലും, യു.കെ. യിലും  ഒന്നാം സ്ഥാനത്തെത്തുകയുണ്ടായി, ഇതേസമയം യു.എസിൽ സയൻസ് ഫെയ്‌ത് മൂന്നാം സ്ഥാനത്തെത്തുമെത്തി .
ദി സ്ക്രിപ്റ്റിന്റെ ഗാനങ്ങൾ 90210 , ഘോസ്റ് വിസ്പറർ (Ghost Whisperer), ദി ഹിൽസ് (The Hills), വാട്ടർലൂ റോഡ് (Waterloo Road), ഈസ്റ്എൻഡേർസ് (EastEnders), മെയ്ഡ് ഇൻ ചെൽസി (Made in Chelsea), ദി വാംപയർ ഡയറീസ് (The Vampire Diaries) തുടങ്ങിയ ടെലിവിഷൻ പരിപാടികളിലും സംപ്രേഷണം ചെയ്യുകയുണ്ടായി.
ജീവിത രേഖ മുൻ വർഷങ്ങൾ
ഡബ്ലിനിൽ ആയിരുന്ന കാലത് ഡാനി ഓ'ഡോണോയും, മാർക്ക് ശീഹാനും തങ്ങളുടെ 12 -ആം വയസു മുതൽ ചങ്ങാതിമാരായിരുന്നു.
ഇവർ രണ്ടു പേരും മുൻപ് 1996 -ഇൽ രൂപം കൊണ്ട  "മൈ ടൌൺ (മൈ ടൌൺ)" എന്ന ബോയ് ബാൻഡിലെ അംഗങ്ങളായിരുന്നു.
പിന്നീട് അവരുടെ ഇഷ്ട ആർട്ടിസ്റ്റുകളായ ഡാളസ് ഓസ്റ്റിൻ (Dallas Austin), മോന്റൽ ജോർദാൻ (Montell Jordan), ടെഡി റയേലീ (Teddy Riley) എന്നിവരുടെ കൂടെ ഗാനരചനയും, പ്രൊഡക്ഷനും ചെയുന്നതിന് വേണ്ടി അവർ കാനഡയിലേക്ക് ക്ഷണിക്കപ്പെട്ടു.
അവർക്കു റെക്കോർഡ് ഇടപാട് ലഭിച്ചു കംപനി അവരുമായുള്ള പങ്കാളിത്തം ഉപേക്ഷിക്കുന്നതിനു മുൻപ് അവർ യു.എസ് -ഇൽ ആയിരുന്നു.
അവർ പിന്നീട് ലോസ് ആൻജെലസിൽ നിർമാതാക്കളായി ജോലി ചെയുകയുണ്ടായി.
ഈ കാലയളവിൽ അവർ ബ്രിട്ടണി സ്‌പിയേർസ് (Britney Spears), ബോയ്സ് ടു മെൻ (Boyz II Men), ടിഎൽസി (TLC) എന്നിവർക്കുവേണ്ടി ഗാനരചനയും, നിർമ്മാണവും നടത്തി .
പിന്നീട് അവർ ഡബ്ലിനിലേക്കു തന്നെ തിരികെ വന്നു.
അവിടെ നിന്നും അവർ ഡ്രമ്മറായ ഗ്ലെൻ പവറിനെ അമേരിക്കയിൽ നിന്നും തിരഞ്ഞെടുക്കുകയുണ്ടായി.
ഗ്ലെൻ തന്റെ 8 -ആം വയസുമുതൽ ഡ്രം പഠിക്കാൻ തുടങ്ങിയിരുന്നു.
15 -ആം വയസു മുതൽ അദ്ദേഹം വിവിധ ഇടങ്ങളിൽ ഡ്രം വായിച്ചു കൊണ്ടിരിക്കുകയായിരുന്നു.
ഗ്ലെൻ തന്റെ ഒരു സോളോ പ്രോജെക്ടിൽ ഏർപ്പെട്ടിരിക്കുകയായിരുന്നു.
പിന്നീട് ഡാനിക്കും, മാർക്കിനും ഒപ്പം ചേർന്ന് ഒരാഴ്ച കൊണ്ട് മൂന്ന് ഗാനങ്ങൾ വരെ അവർ നിർമ്മിക്കുകയുണ്ടായി.
ദി സ്ക്രിപ്റ്റ് ബാൻഡ് രൂപം കൊണ്ടതിനു ശേഷം 2005 -ഇൽ അവർ ഫോണോജിനിക് ലേബലുമായി കരാറിൽ ഏർപ്പെട്ടു.
അവർ തങ്ങളുടെ ആദ്യ E.P. Last.fm എന്ന വെബ്‌സൈറ്റിൽ റിലീസ് ചെയുകയുണ്ടായി.
2008-10: ദി സ്ക്രിപ്റ്റ്
ദി സ്ക്രിപ്റ്റിന്റെ സ്വന്തം പേരിലുള്ള ആദ്യ ആൽബം 8 ഓഗസ്റ്റ് 2008-നു റിലീസ് ആയി.
ഈ ആൽബം യു.കെ യിലെ ആൽബം ചാർട്ടുകളിൽ ഒന്നാം സ്ഥാനത്തെത്തി അരങ്ങേറി.
2010-12: സയൻസ് ഫെയ്ത്
സയൻസ് ഫെയത്തിലെ ആദ്യ ഗാനമായ "ഫോർ ദി ഫസ്റ്റ് ടൈം" യു.കെയിൽ 20 ഓഗസ്റ്റ് 2010-നും, യു.സിൽ 13 സെപ്റ്റംബർ 2010-നും റിലീസ് ആയി.
ഫോർ ദി ഫസ്റ്റ് ടൈം ആപ്പിളിന്റെ ഐ ട്യൂൺസിൽ 8 നവംബർ 2010 നു റിലീസ് ആയി.
ഡബ്‌ളിനിലെ അവിവ സ്റ്റേഡിയത്തിൽ അവർ 50,000 പേരുടെ മുൻപിൽ ഗാനമേള അവതരിപ്പിക്കുകയുണ്ടായി.
2012-13: #3
ദി സ്ക്രിപ്റ്റിന്റെ മൂന്നാം ആൽബം ആയ #3 യു.കെ യിൽ 10 സെപ്റ്റംബർ 2012 നു റിലീസ് ആയി.
അമേരിക്കൻ ഹിപ്-ഹോപ് ഗായകനായ വിൽ.
ഐ.അമുമായി(will.i.am) ചേർന്നുള്ള "ഹാൾ ഓഫ് ഫെയിം (Hall of Fame)" ആയിരുന്നു ഇതിലെ പ്രധാന ഗാനം.
ഡാനിയും, വിൽ.
ഐ.ആമും ഇതിനു മുൻപ് "ദി വോയിസ് യു.കെ (The Voice UK)" എന്ന പരിപാടിയിലെ വിധികർത്താക്കളായി ഒരുമിച്ചു പ്രവർത്തിച്ചിരുന്നു.
ഈ കാലയളവിൽ ദി സ്ക്രിപ്റ്റ് ബ്രിട്ട് അവാർഡ്‌സിന്റെ (BRIT Awards) മികച്ച അന്താരാഷ്ട്ര ബാന്റിനുള്ള പുരസ്‌കാരത്തിന് വേണ്ടി ശുപാർശ ചെയപെടുകയുണ്ടായി.
2014-15: നോ സൗണ്ട് വിതൗട് സൈലെൻസ്
ദി സ്ക്രിപ്റ്റിന്റെ നാലാമത്തെ സ്റ്റുഡിയോ അൽബമായ "നോ സൗണ്ട് വിതൗട് സൈലെൻസ്" 15 സെപ്റ്റംബർ 2014-നു റിലീസ് ചെയപെടുകയുണ്ടായി.
ഇതിൽ പ്രധാന ഗാനമായിരുന്നു "സൂപ്പർഹീറോസ് (Superheroes)", ഇത് 31 ജൂലൈ 2014-നു റിലീസ് ചെയപെടുകയുണ്ടായി.
റെക്കോർഡിങ് പ്രയത്നത്തിനിടെ ഡാനി ഒരിക്കൽ പറയുകയുണ്ടായി: "ഞങ്ങൾ സ്റ്റേജിൽ നിന്ന് നേരെ വന്നു സ്റ്റുഡിയോ ബസിൽ വെച്ച് തന്നെ റെക്കോർഡ് ചെയ്‌യാറാണ് പതിവ്. എല്ലാം വളരെ വലുതാണ്, എല്ലാം വേദിയിലെ ജീവിതത്തിനേക്കാൾ വലുതാണ്, അതുകൊണ്ടു തന്നെ ഞങ്ങൾ സ്റ്റുഡിയോയിൽ എത്തുമ്പോൾ ഇതേ ആവേശം ഉണ്ടാകേണ്ടത് ഞങ്ങൾക്ക് ആവശ്യമാണ്."
ദി സ്ക്രിപ്റ്റ് (The Script) പ്രധാന ഗായകൻ ഡാനി ഓ'ഡോണോ (Danny O'Donoghue) ഒരു പൊതുവേദിയിൽ ഗാനം ആലപിക്കുന്നു.
ബാൻഡ് അംഗങ്ങൾ ഡാനി ഓ'ഡോണോ - പ്രധാന ഗായകൻ, കീബോർഡ്, പിയാനോ, ഗിറ്റാർ മാർക്ക് ശീഹാൻ - പ്രധാന ഗിറ്റാർ, ഗായകൻ ഗ്ലെൻ പവർ - ഡ്രംസ്, കൊട്ട് വാദ്യങ്ങൾപിന്താങ്ങുന്ന അംഗങ്ങൾ ബെഞ്ചമിൻ സെർജൻറ് - ബെയ്‌സ് പോൾ ഇൻഡർ - ഗിറ്റാർ, ബെയ്‌സ് റോഡിനെ അലെഹാന്ദ്രോ- പിയാനോ, കീബോർഡ് സിനിമകൾ ഹോംകമിങ്: ലെയ്‌വ് അറ്റ് അവിവ സ്റ്റേഡിയം, ഡബ്ലിൻ പര്യടനങ്ങൾ സയൻസ് ഫെയ്‌ത് ടൂർ (2010-11) 3  വേൾഡ് ടൂർ (2012-13) നോ സൗണ്ട് വിതൗട് സൈലെൻസ്‌ ടൂർ (2015) പുരസ്കാരങ്ങളും, നാമനിർദ്ദേശങ്ങളും വർഷം പുരസ്‌കാരം വിഭാഗം ഫലം 2008 വേൾഡ് മ്യൂസിക് അവാർഡ്‌സ് ബെസ്ററ് സെല്ലിങ് ഐറിഷ് ആക്ട് ജയിച്ചു 2009 മേറ്റർ അയർലണ്ട് മ്യൂസിക് അവാർഡ് മികച്ച ഐറിഷ് ബാൻഡ് ജയിച്ചു മികച്ച ആൽബം - The Script ജയിച്ചു ബെസ്ററ് ഐറിഷ് പോപ്പ് ആക്ട് നിർദ്ദേശിച്ചു ബെസ്ററ് ലൈവ് പെർഫോമൻസ് ജയിച്ചു 2011 ബ്രിട്ട് അവാർഡ്‌സ് മികച്ച അന്താരാഷ്ട്ര ഗ്രൂപ്പ് നിർദ്ദേശിച്ചു 2013 ബ്രിട്ട് അവാർഡ്‌സ് മികച്ച അന്താരാഷ്ട്ര ഗ്രൂപ്പ് നിർദ്ദേശിച്ചു 2014 മേറ്റർ ചോയ്സ് മ്യൂസിക് സോങ് ഓഫ് ദി ഇയർ ജയിച്ചു ദി സ്ക്രിപ്റ്റ് - 3 ചിഹ്നം.
2009-ഇൽ ഇ.
ബി.ബി.എ. പുരസ്‌കാരം ലഭിച്ചു.
എല്ലാ വർഷവും ഇ.
ബി.ബി.എ., തങ്ങളുടെ സ്വന്തം രാജ്യതല്ലാതെ  തങ്ങളുടെ പ്രഥമ അന്താരാഷ്ട്ര ആൽബം കൊണ്ട് നല്ല പ്രകടനം കാഴ്ചവെക്കുന്ന പത്തു സംഗീത ഗ്രൂപ്പുകളെയോ, ആർട്ടിസ്റ്റുകളെയോ തിരഞ്ഞെടുക്കാറുണ്ട്.
2011-ഇൽ ദി സ്ക്രിപ്റ്റ് ,"ടീൻ ചോയ്സ് അവാർഡ്സ് ചോയ്സ് മ്യൂസിക്: ഗ്രൂപ്പ്" -ലേക്ക് നാമനിർദ്ദേശം ചെയ്യപ്പെട്ടു.
2014-ഇൽ ദി സ്ക്രിപ്റ്റിന് ആ വർഷത്തെ മികച്ച ഗാനത്തിനുള്ള മേറ്റർ ചോയ്സ് മ്യൂസിക് പ്രൈസ് ലഭിക്കുകയുണ്ടായി.
"The Script Biography" .
"The Script score fresh chart success with new album."
"Decemberists' 'King Is Dead' is No. 1 on Billboard 200."
പുറമെയുള്ള കണ്ണികൾ ഔദ്യോഗിക വെബ്സൈറ്റ്.
ബി.ബി.സി. മ്യൂസിക് ക്ലബ്: ദി സ്ക്രിപ്റ്റ്.
വിർജിൻ റെഡ് റൂമിൽ ഉള്ള ദി സ്ക്രിപ്റ്റിന്റെ അഭിമുഖം.
1 2 ↑ {{cite 
web|url= http://www.4music.com/artists/The-Script%7Ctitle=The Script - 4music|work=4Music|accessdate=23 November 2014}} ↑ ↑ 1 2 3 ↑ ↑ {{ cite web }} : External link in | title= ( help ) ↑ ↑
തിരുമാന്ധാംകുന്ന് വൈശിഷ്ട്യം ഇംഗ്ലീഷ് വിലാസം https://ml.wikipedia.org/wiki/Thirumanthamkunnu_vaisishtyam
വള്ളുവനാടിന്റെ പരദേവതാ സ്ഥാനമായ തിരുമാന്ധാംകുന്ന് ക്ഷേത്രത്തെക്കുറിച്ചുള്ള കേൾവികളെ അടിസ്ഥാനമാക്കി എഴുതിയ ഒരു പഴയ കാവ്യമാണ് തിരുമാന്ധാംകുന്നു വൈശിഷ്ട്യം.
തിരുമാന്ധാംകുന്നു വൈശിഷ്ട്യം, ആദ്യ പതിപ്പിൻറെ ചട്ട പശ്ചാത്തലം
ചാത്തൻ നായർ എന്നാണ് കവിയുടെ പേര് കൊടുത്തിട്ടുള്ളത്.
ടോട്ടൻഹാം സ്‌കൂൾ എന്ന് പേരുള്ള  മങ്കട ഹൈസ്‌കൂളിലെ ഹെഡ്മാസ്റ്ററോടും മററും മങ്കട ഉദയവർമ്മ 1912 തുലാമാസം 1 ആം തിയ്യതി തിരുമാന്ധാംകുന്നിലേക്ക്  വരികയുണ്ടായി.
അന്നാണ് ഈ രചനാ ഉദ്യമം ഉണ്ടായത് എന്ന് പറയുന്നു. 'മങ്കട കോവിലകത്തു ഉദയവർമ്മയാൽ അച്ചടിക്കപ്പെട്ടത്, ഇ.ഇ. ലീഗ്, മങ്കട' എന്നു ചേർത്ത് മംഗളോദയം കമ്പനി, തൃശ്ശൂർ 1912 -ൽ ആദ്യപതിപ്പ് പ്രസിദ്ധീകരിച്ചു.
ഒരു നൂററാണ്ടു കഴിഞ്ഞു 2015 -ൽ ഈ കാവ്യത്തിന് ഒരു പഠനം തെയ്യാറായി.
തിരുമാന്ധാംകുന്നു ക്ഷേത്രം, അങ്ങാടിപ്പുറം, വള്ളുവനാട് താലൂക്ക് പ്രാധാന്യം
കാവ്യവും പഠനവും പ്രസിദ്ധീകരിച്ചതിൽ ചില ചരിത്രസൂചനകൾ കാണാം.
തിരുമാന്ധാംകുന്നു ക്ഷേത്രത്തെക്കുറിച്ചുള്ള ഐതിഹ്യങ്ങളാണ് കവിക്കു പ്രിയമായിട്ടുള്ളത്.
ഇതിലെ ചരിത്ര സൂചനകൾ പഠനത്തിൽ ചേർത്തിരിക്കുന്നു.
മാരാരിക്കുളവായരോമനമകൾ പെണ്ണിന്നു പേർ കാളിപോൽ ഈരേഴും ഭുവനങ്ങൾ കാപ്പതവൾ പോൽ പൂമെയ്‌ കറുത്തുള്ളവൾ തുടങ്ങിയ കോട്ടയത്തു തമ്പുരാൻറെ പ്രസിദ്ധമായ ശ്ലോകങ്ങൾ ഇതിൻ്റെ അനുബന്ധമായി ചേർത്തിട്ടുള്ളതാണ്.
തിരുമാന്ധാംകുന്നു ഭഗവതിയുടെ 1940  കാലം തൊട്ടു പ്രചാരത്തിലിരുന്ന ചിത്രം ഉള്ളടക്കം
'കാറും തോററ നിറം, നിശാചര ബലം ....
' എന്ന ഒന്നാം ശ്ലോകം ഭഗവൽ വന്ദനത്തോടെ  തുടങ്ങുന്നു.
കൃതയുഗാലങ്കാര ഭൂതനായ മാന്ധാതാവ് മഹർഷി അനവധി കാലമായി പരമശിവനെ തപസ്സു ചെയ്‌തത്തിൻറെ ഫലദാനത്തിനായും പരശുരാമൻറെ ആഗ്രഹ നിവൃത്തിക്കായും കൈലാസനാഥൻ തിരുമാന്ധാംകുന്നിൽ അവതരിച്ചു.
ഭഗവാൻറെ ഒരു വിശിഷ്ട പ്രതിമ വേണമെന്ന് മാന്ധാതാവ് പരമശിവനോട് ആവശ്യപ്പെട്ടു.
അന്ന് ശിവൻതന്നെ ദാനംചെയ്ത ശിവലിംഗമാണ് പിന്നീട് കേരളമദ്ധ്യത്തിലുള്ള തിരുമാനാംകുന്നിൽ പ്രതിഷ്ഠിക്കപ്പെട്ടത് എന്ന് ആദ്യഭാഗത്ത കവി വിസ്തരിക്കുന്നു.
തിരുമാന്ധാംകുന്നു ഭഗവതി മുഴുവൻ വള്ളുവനാട്ടിലെ ലോകരുടെയും പരദേവതയാകുന്നു.
അതിനാൽ ഭഗവതിയുടെ ആരാധന വള്ളുവനാട്ടിലെങ്ങുമുണ്ട് .
കൂടാതെ തിരുവനന്തപുരം കൂപക്കര മഠത്തിലും തൃപ്പൂണിത്തുറയിലും കോഴിക്കോട്ടു തളിയിലും വിവിധ കാരണങ്ങളാൽ തിരുമാന്ധാംകുന്ന് ഭഗവതിയെ ആരാധിച്ചു വരുന്നു.
ഈ ചരിത്ര കാരണങ്ങൾ പഠനത്തിൽ വിശദീകരിക്കുന്നു.
ഇതും കാണുക തിരുമാന്ധാംകുന്ന് ക്ഷേത്രം തിരുമാന്ധാംകുന്ന് ഗ്രന്ഥവരി വള്ളുവനാട് വള്ളുവക്കോനാതിരി വള്ളുവനാട് ഗ്രന്ഥവരി മാമാങ്കം അവലംബം ↑ തിരുമാന്ധാംകുന്നു വൈശിഷ്ട്യം - ഒരു പഠനം, സമ്പാദനവും പഠനവും: എസ്. രാജേന്ദു, പ്രസാധനം: കെ. ശങ്കരനാരായണൻ, മാധവം, പെരിന്തൽമണ്ണ, 2015.
ISBN: 978-93-5254-281-9 ↑ തിരുമാന്ധാംകുന്നു വൈശിഷ്ട്യം , മങ്കട കോവിലകത്തു ഉദയവർമ്മയാൽ അച്ചടിക്കപ്പെട്ടത്,  മംഗളോദയം കമ്പനി, തൃശ്ശൂർ 1912
തിരുമാറാടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thirumaradi_Gramapanchayat
എറണാകുളം ജില്ലയിലെ മൂവാറ്റുപുഴ താലൂക്കിൽ പാമ്പാക്കുട ബ്ളോക്കിൽ തിരുമാറാടി വില്ലേജ് പരിധിയിൽ വരുന്ന ഗ്രാമപഞ്ചായത്താണ് 29.24 ചതുരശ്ര കിലോമീറ്റർ വിസ്തീർണ്ണമുള്ള ‍ തിരുമാറാടി ഗ്രാമപഞ്ചായത്ത് .
അതിരുകൾ തെക്ക്‌ - കൂത്താട്ടുകുളം , ഇലഞ്ഞി ഗ്രാമപഞ്ചായത്തുകൾ വടക്ക് - മാറാടി , ആരക്കുഴ , പാമ്പാക്കുട ഗ്രാമപഞ്ചായത്തുകൾ കിഴക്ക് - ആരക്കുഴ , പാലക്കുഴ ഗ്രാമപഞ്ചായത്തുകൾ പടിഞ്ഞാറ് - പാമ്പാക്കുട ഗ്രാമപഞ്ചായത്ത് വാർഡുകൾ മണ്ണൂത്തൂർ പടിഞ്ഞാറ് മണ്ണൂത്തൂർ വടക്ക് മണ്ണത്തൂർ കിഴക്ക് ഒലിയപ്പുറം വടക്ക് ഒലിയപ്പുറം പടിഞ്ഞാറ് ഒലിയപ്പുറം കിഴക്ക് ഒലിയപ്പുറം സൌത്ത് തിരുമാറാടി വടക്ക് തിരുമാറാടി കിഴക്ക് തിരുമാറാടി പടിഞ്ഞാറ് തിരുമാറാടി സൗത്ത് കാക്കൂർ തെക്ക് കാക്കൂർ വടക്ക് സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് പാമ്പാക്കുട വിസ്തീർണ്ണം 29.24 ചതുരശ്ര കിലോമീറ്റർ ജനസംഖ്യ 16,462 പുരുഷന്മാർ 8276 സ്ത്രീകൾ 8186 ജനസാന്ദ്രത 563 സ്ത്രീ : പുരുഷ അനുപാതം 989 സാക്ഷരത 92.06% പ്രശസ്ത വ്യക്തികൾ അനൂപ് ജേക്കബ് ടി.എം. ജേക്കബ് എം.ജെ.ജേക്കബ് കെ.എൻ.വാസുദേവൻ നമ്പൂതിരി എൻ.എൻ.റിംസൺ ഒ.എൻ വിജയൻ അനിൽ ചെറിയാൻ അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thirumaradypanchayat Archived 2010-09-23 at the Wayback Machine .
തിരുമാറാടി ശിവക്ഷേത്രം
എറണാകുളം ജില്ലയിലെ തിരുമാറാടി പഞ്ചായത്തിൽ പിറവത്തു നിന്ന് കൂത്താട്ടുകുളത്തു പോകുന്ന മാർഗ്ഗമധ്യേ സ്ഥിതിചെയ്യുന്ന ഒരു ശിവക്ഷേത്രമാണ് തിരുമാറാടി ശിവക്ഷേത്രം .
ശ്രീകോവിൽ കിഴക്കു ദർശനമായി സ്ഥിതിചെയ്യുന്നു.
ദിവസേന മൂന്ന് പൂജ നടത്തപ്പെടുന്നു.
ഗണപതിയും അയ്യപ്പനും സുബ്രഹ്മണ്യനുമാണ് ഉപദേവതകൾ.
കിടങ്ങശ്ശേരി ഇല്ലക്കാരനാണ് ക്ഷേത്രത്തിലെ തന്ത്രി.
ഉത്സവം എട്ട് ദിവസം നീണ്ടു നില്ക്കുന്നു.
ധനുമാസത്തിലെ തിരുവാതിര നാളിലാണ് ആറാട്ട്.
കാട്ടാമ്പിള്ളി, കിഴക്കില്ലം, എടയാറ്റുപ്പിള്ളി, കാഞ്ഞിരപ്പള്ളി എന്നീ ഇല്ലക്കാരുടെ വകയായിരുന്നു ഈ ക്ഷേത്രം.
ഇതിനടുത്തുള്ള എടപ്രക്കാവും ഈ ഇല്ലക്കാരുടെ തന്നെ വകയായിരുന്നു.
എടപ്രക്കാവിൽ തൂക്കം കുത്തുന്നതിനെച്ചൊല്ലി കിഴക്കില്ലം പിടിവാശി പിടിച്ചപ്പോൾ കാഞ്ഞിരപ്പള്ളി മനക്കാർ ആമ്പശ്ശേരിക്കാവിൽ പ്രതിഷ്ഠ നടത്തി ഊരാളസ്ഥാനം ഒഴിഞ്ഞു എന്ന് പഴമക്കാർ കരുതുന്നു.
കാട്ടാമ്പിള്ളിയും എടയാറ്റുപ്പിള്ളിയും അന്യം നിന്നു.
എടപ്രക്കാവിൽ ഭഗവതിയുടെ ദർശനം കിഴക്കോട്ടാണ്.
അവിടത്തെ വിഗ്രഹം ദാരു നിർമിതമാണ്.
ഈ കാവിൽ കുംഭമാസത്തിൽ അശ്വതി, ഭരണിനാളുകളിൽ തൂക്കം നടത്തിവരുന്നു.
1965 മുതൽ ക്ഷേത്രഭരണം നടത്തുന്നത് ദേവസ്വം ബോർഡാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിരുമാറാടി ശിവക്ഷേത്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുമാൽ വളവൻ ഇംഗ്ലീഷ് വിലാസം https://ml.wikipedia.org/wiki/Thirumal_Valavan
സെൽവരാജ് തിരുമാൽ വളവൻ (ജനനം: നവംബർ 27, 1970, ചെന്നൈ, തമിഴ്നാട്) ഇന്ത്യയിൽ നിന്നുള്ള ഒരു മുൻ ഫീൽഡ് ഹോക്കി മിഡ്ഫീൽഡർ ആണ്.
1997 ഫെബ്രുവരിയിൽ പോളണ്ടിനെതിരായ പുരുഷന്മാരുടെ ദേശീയ ടീമിൽ അന്താരാഷ്ട്രതലത്തിൽ അരങ്ങേറ്റം കുറിച്ചു.
2000 -ൽ ആസ്ട്രേലിയയിലെ സിഡ്നിയിൽ നടന്ന ഒളിമ്പിക്സിൽ വലവനാണ് സ്വന്തം രാജ്യത്തിന് വേണ്ടി പ്രതിനിധാനം ചെയ്തത്.
അവിടെ ഇന്ത്യ ഏഴാം സ്ഥാനത്തായിരുന്നു .
ഒരു ഹോക്കി കുടുംബത്തിൽ നിന്നാണ് അദ്ദേഹം വരുന്നത്.
മുൻ അന്തർദേശീയ താരം എം പി മുരുഗേഷിന്റെ മരുമകനാണ്.
സ്റ്റേറ്റ് ബാങ്ക് ഓഫ് ഇന്ത്യക്ക് വേണ്ടി പിതാവ് സെൽവരാജ് കളിച്ചു.
സഹോദരൻ തിരുഗ്നം ഇപ്പോൾ മദ്രാസ് പോർട്ട് ട്രസ്റ്റിനുവേണ്ടിയാണ് കളിക്കുന്നത്.
സെൽവരാജ് തിരുമല വലവൻ ഇപ്പോൾ തമിഴ്നാടിന്റെ ഇന്ത്യൻ ബാങ്ക് ടീമിന്റെ സെമിഫൈനലിൽ സ്ഥാനം നേടിയിട്ടുണ്ട്.
ഹോക്കിയുടെ മികച്ച പ്രകടനത്തിന്,1999-2000 വർഷത്തിൽ തമിഴ്നാട് മുഖ്യമന്ത്രിയുടെ സ്പോർട്സ് അവാർഡ് ലഭിച്ചു.
ദേശീയതലത്തിൽ 1999 മാർച്ചിൽ ജമ്മുവിൽ ഹൈദരാബാദിൽ നടന്ന ദേശീയ ടൂർണമെന്റിൽ ദേശീയ ചാമ്പ്യൻഷിപ്പ് നേടി  ടീം രണ്ടാം സ്ഥാനത്ത് പൂർത്തിയാക്കി.
1997 മെയ് ബാംഗ്ലൂരിൽ നടന്ന ദേശീയ ടൂർണമെന്റിൽ രണ്ടാം സ്ഥാനത്ത് എത്തിയിരുന്നു.
2002 ഡിസംബറിലും ഹൈദരാബാദ് , 1997 ജൂൺ - ബംഗളൂറിലും അദ്ദേഹം പങ്കുചേർന്നു.
സെൽവരാജ് തിരുമാൽ വളവൻ, മുരുഗപ്പ എന്നിവർ 1998 ജൂലൈയിൽ ചെന്നൈ ഗോൾഡ് കപ്പിൽ പങ്കെടുത്തു (സെമി ഫൈനലിൽ പരാജയപ്പെട്ടു).
മറ്റ് പ്രൊഫഷണൽ ഹോക്കി കളിക്കാരെപ്പോലെ അദ്ദേഹം ഒരിക്കലും വിദേശ ക്ലബ്ബുകൾക്കായി കളിച്ചിട്ടില്ല.
സെൽവരാജ് തിരുമല വലവൻ172 അന്താരാഷ്ട്ര മത്സരങ്ങളിൽ കളിച്ചിട്ടുണ്ട്.1997 ൽ പോളണ്ടിനെതിരെ അന്താരാഷ്ട്രതലത്തിൽ അരങ്ങേറ്റം നടത്തി.
ടൂർണമെന്റ് ചെന്നൈയിൽ നടത്തിയപ്പോൾ ഇന്ത്യ 2-0 എന്ന സ്കോറിൽ വിജയിച്ചു.
അദ്ദേഹം കളിച്ചിട്ടുള്ള മറ്റു പല അന്താരാഷ്ട്ര ടൂർണമെന്റുകളും ആണ്: ഒളിമ്പിക്സ്--- September 2000 - Sydney (7th) ലോക കപ്പ്--- February/March 2002 - Kuala Lumpur (10th), May 1998 - Utrecht (9th) ചാമ്പ്യൻസ് ചലഞ്ച് --- December 2001 - Kuala Lumpur (1st) ഏഷ്യൻ ഗെയിംസ്--- December 1998 - Bangkok (1st) ഇൻഡോ- പാക് സീരീസ് --- February 1999 - Lost 3-6; February/March 1998 - Lost 3-4 കോമൺവെൽത്ത് ഗെയിംസ് --- September 1998 - Kuala Lumpur (4th) സുൽത്താൻ അസ്ലൻ ഷാ കപ്പ് --- February 2000 - Kuala Lumpur (3rd) പ്രധാനമന്ത്രിയുടെ ഗോൾഡ് കപ്പ്--- March 2001 - Dhaka (1st) ഓസ്ട്രേലിയൻ ടൂർ --- April 2000 - Sydney (3rd in 4-Nation); April 2000 - Perth (1st in 4-Nation) യൂറോപ്യൻ ടൂർ --- July 2001 - World Cup Qualifier (5th); January 2000 - Barcelona (3rd in 4-Nation), 1 GOAL; January 2000 - Belgium (2-0-1); January 2000 - Canada (1-0-0); June 1999 - Germany (1-3-0); June 1999 - Belgium (3-0-1); August 1997 - Last in 4-Nation Tourney.
ന്യൂസിലാന്റ് ടൂർ --- June 2001 - Lost 1-2-1 ദക്ഷിണാഫ്രിക്കൻ ടൂർ—August 1999 - Johannesburg - Lost 0-3-2 ടെസ്റ്റ് സീരീസ് --- January 1998 - vs. Germany - Lost 0-3-1; February/March 2001 - vs. Germany - Lost 1-2.
അവലംബം Bharatiya Hockey ↑ https://www.olympic.org/thirumal-valavan-selvaraj
ദുഖാൻ റാം
ഇന്ത്യൻ നേത്രരോഗവിദഗ്ദ്ധൻ, അക്കാദമിക്, നിയമസഭാംഗം, ബാബാസാഹേബ് ഭീംറാവു അംബേദ്കർ ബീഹാർ സർവകലാശാല വൈസ് ചാൻസലർ എന്നീ നിലകളിൽ പ്രശസ്തനായിരുന്നു ദുഖാൻ റാം (1899–1990).
ഇന്ത്യയിലെ ഏറ്റവും പഴക്കം ചെന്ന മെഡിക്കൽ കോളേജുകളിലൊന്നായ പട്ന മെഡിക്കൽ കോളേജിന്റെ പ്രിൻസിപ്പലും ദയാനന്ദ് സരസ്വതി സ്ഥാപിച്ച ആര്യ സമാജത്തിന്റെ ഉപഗ്രഹ സംഘടനയായ ആര്യപ്രദേശ് പ്രതിധിധി സഭയുടെ പ്രസിഡന്റുമായിരുന്നു.
1962 ബിഹാർ നിയമസഭാ തിരഞ്ഞെടുപ്പിൽ സസാറാം മണ്ഡലത്തിൽ ഇന്ത്യൻ നാഷണൽ കോൺഗ്രസ് സ്ഥാനാർഥിയായി അദ്ദേഹം വിജയിച്ചു.
കൂടാതെ 1961 ൽ ഓൾ ഇന്ത്യ ഒഫ്താൽമോളജിക്കൽ സൊസൈറ്റി പ്രസിഡന്റ് എന്നീ നിലകളിലും പ്രവർത്തിച്ചു വൈദ്യശാസ്ത്രത്തിന് നൽകിയ സംഭാവനകൾക്ക് 1962 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
1899 ജൂലൈ 15 ന് ഇന്ത്യൻ സംസ്ഥാനമായ ബീഹാറിലെ സസാരാമിൽ സാമ്പത്തികമായി പിന്നാക്കമായിരുന്ന ഒരു വൈശ്യ കുടുംബത്തിലാണ് ദുഖാൻ റാം ജനിച്ചത്.
പ്രയാസകരമായ സാഹചര്യങ്ങളിൽ ഷഹബാദ് ജില്ലയിലെ പ്രാദേശിക സ്കൂളുകളിൽ പ്രാഥമിക വിദ്യാഭ്യാസം നടത്തി.
നാലു വയസ്സുള്ളപ്പോൾ പിതാവ് മരിച്ചു.
സ്കോളർഷിപ്പിന്റെ സഹായത്തോടെയും പാർട്ട് ടൈം ജോലികളിൽ നിന്ന് ഒരു അദ്ധ്യാപകനെന്ന നിലയിലും അവധിക്കാലത്ത് ഒരു വസ്ത്രനിർമ്മാതാവ് എന്ന നിലയിലും അദ്ദേഹം വിദ്യാഭ്യാസം ചെയ്തു.
16 വയസ്സുള്ളപ്പോൾ അദ്ദേഹത്തിന്റെ വിവാഹം നടന്നു.
എന്നാൽ അദ്ദേഹം വിദ്യാഭ്യാസം തുടരുകയും 1920 ൽ കൊൽക്കത്ത മെഡിക്കൽ കോളേജിൽ ചേരുകയും 1926 ൽ അവിടെ നിന്ന് വൈദ്യശാസ്ത്രത്തിൽ ബിരുദം നേടുകയും ചെയ്തു.
അക്കാലത്ത് 1925 ൽ പാസാകുന്നതിന് അതേസമയം സമയം തന്നെ അദ്ദേഹം ബാച്ചിലർ ഓഫ് സയൻസ് കോഴ്‌സും പഠിച്ചു.
1927 മുതൽ പട്ന മെഡിക്കൽ കോളേജിലായിരുന്നു അദ്ദേഹത്തിന്റെ മെഡിക്കൽ ഇന്റേൺഷിപ്പ്.
തുടർന്ന് ലണ്ടനിലെ റോയൽ കോളേജ് ഓഫ് സർജൻസിൽ നേത്രരോഗത്തിൽ (ഡിഎൽഒ, ഡോംസ്) ഉന്നത പഠനം നടത്തി.
1934 ൽ ഇന്ത്യയിൽ തിരിച്ചെത്തിയ അദ്ദേഹം പാറ്റ്ന മെഡിക്കൽ കോളേജിൽ ഒഫ്താൽമോളജി, ഒട്ടോറിനോളറിംഗോളജി വിഭാഗത്തിലെ ഫാക്കൽറ്റി അംഗമായി ചേർന്നു.
അവിടെ അദ്ദേഹം 1944 ൽ ഡിപ്പാർട്ട്മെന്റിന്റെ പ്രൊഫസറായി.
അദ്ദേഹത്തിന്റെ ഭരണകാലത്ത് സ്ഥാപനം നാല് കോഴ്സുകൾ ആരംഭിച്ചു, DO, DLO, MS (Eye), MS (ENT).
ഇന്ത്യൻ സ്വാതന്ത്ര്യത്തിന് രണ്ട് വർഷം മുമ്പ് ബ്രിട്ടീഷ് സർക്കാർ 1945 ൽ റാമിന് സാഹിബ് പദവി നൽകി.
ആര്യ സമാജവുമായി ബന്ധപ്പെട്ടിരുന്ന അദ്ദേഹം 1951 ൽ ആര്യപ്രതിനിധി സഭയുടെ ബിഹാർ ചാപ്റ്ററിന്റെ പ്രസിഡന്റായും 1956 ൽ ദേശീയ സംഘടനയുടെ വൈസ് പ്രസിഡന്റായും 1957 ൽ മൗറീഷ്യസിൽ നടന്ന അന്താരാഷ്ട്ര ആര്യ ലീഗിന്റെ അദ്ധ്യക്ഷനായും പ്രവർത്തിച്ച.
അതേ വർഷം തന്നെ അന്നത്തെ രാഷ്ട്രപതിയായിരുന്ന രാജേന്ദ്ര പ്രസാദിന് ഓപ്പറേഷൻ നടത്താൻ അദ്ദേഹത്തെ തിരഞ്ഞെടുത്തു.
അടുത്ത നാല് പ്രസിഡന്റുമാരുടെയും; സർവ്വേപ്പള്ളി രാധാകൃഷ്ണൻ , സാക്കിർ ഹുസൈൻ, വരഹഗിരി വെങ്കട ഗിരി , ഫക്രുദ്ദീൻ അലി അഹമ്മദ് ഓണററി നേത്ര ശസ്ത്രക്രിയാ വിദഗ്ധനായി സേവനമനുഷ്ഠിച്ചുകൊണ്ട് അദ്ദേഹം ഇന്ത്യൻ പ്രസിഡന്റിന്റെ ഓഫീസുമായുള്ള ബന്ധം തുടർന്നു.
1959 ൽ പട്ന മെഡിക്കൽ കോളേജിന്റെ പ്രിൻസിപ്പലായി നിയമിതനായി.
പ്രിൻസിപ്പലായിരിക്കെ ബാബാസാഹേബ് ഭീംറാവു അംബേദ്കർ ബീഹാർ സർവകലാശാല വൈസ് ചാൻസലറായി തിരഞ്ഞെടുക്കപ്പെട്ടു.
വൈസ് ചാൻസലർ എന്ന നിലയിൽ റാഞ്ചിയിലെ രാജേന്ദ്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, മുസാഫർപൂർ, ഭാഗൽപൂർ എന്നിവിടങ്ങളിലെ മെഡിക്കൽ കോളേജുകൾ സ്ഥാപിക്കുന്നതിൽ അദ്ദേഹം സംഭാവന നൽകിയതായി റിപ്പോർട്ടുണ്ട്.
മെഡിക്കൽ ദുരിതാശ്വാസവും പൊതുജനാരോഗ്യ സേവനങ്ങളും അവലോകനം ചെയ്യുന്നതിനും മാർഗ്ഗനിർദ്ദേശങ്ങൾ നിർദ്ദേശിക്കുന്നതിനുമായി ഇന്ത്യൻ സർക്കാർ 1959 ൽ ആരോഗ്യ സർവേ, ആസൂത്രണ സമിതി രൂപീകരിച്ചപ്പോൾ 1959 ൽ എ. ലക്ഷ്മണസ്വാമി മുദാലിയാർ (പിന്നീട് മുദാലിയാർ കമ്മിറ്റി എന്നറിയപ്പെട്ടു) അദ്ധ്യക്ഷനായിരുന്ന അദ്ദേഹം സമിതി അംഗമായി തിരഞ്ഞെടുക്കപ്പെട്ടു..
ഓൾ ഇന്ത്യ ഒഫ്താൽമോളജിക്കൽ സൊസൈറ്റിയുടെ ബിഹാർ യൂണിറ്റിന്റെ സ്ഥാപക പ്രസിഡന്റായിരുന്നു റാം.
യഥാക്രമം 1952 ലും 1956 ലും പട്ന, ജംഷദ്‌പൂർ വാർഷിക സമ്മേളനങ്ങളുടെ സംഘാടക സമിതിയുടെ അദ്ധ്യക്ഷനായിരുന്നു.
1961 ൽ സംഘടനയുടെ ദേശീയ പ്രസിഡന്റായിരുന്നു.
ഹൈദരാബാദിൽ നടന്ന ഓട്ടോറിനോളറിംഗോളജിസ്റ്റുകളുടെയും നേത്രരോഗവിദഗ്ദ്ധരുടെയും 1953, 1961 ദേശീയ സമ്മേളനങ്ങളിൽ അദ്ധ്യക്ഷനായ അദ്ദേഹം 1954–55 കാലഘട്ടത്തിൽ ഇന്ത്യൻ മെഡിക്കൽ അസോസിയേഷന്റെ ബീഹാർ ചാപ്റ്ററിന്റെ പ്രസിഡന്റായിരുന്നു.
പട്ന ആസ്ഥാനമായുള്ള ഐ‌സിൻ‌ഡിയ - ഇൻസ്റ്റിറ്റ്യൂട്ട് ഓഫ് അഡ്മിനിസ്ട്രേറ്റീവ് സ്റ്റഡീസിന്റെ സ്ഥാപക പ്രസിഡന്റായിരുന്നു അദ്ദേഹം.
നാഷണൽ അക്കാദമി ഓഫ് മെഡിക്കൽ സയൻസസിന്റെ സ്ഥാപകരിലൊരാളായ അദ്ദേഹം അതിന്റെ തിരഞ്ഞെടുക്കപ്പെട്ട ഫെലോ ആയിരുന്നു (1961).
1962 ൽ ഇന്ത്യാ സർക്കാർ അദ്ദേഹത്തിന് പത്മഭൂഷൻ ബഹുമതി നൽകി.
പിന്നീട് 1962 ലെ ബീഹാർ നിയമസഭാ തെരഞ്ഞെടുപ്പിൽ സസാരാം നിയമസഭാ മണ്ഡലത്തിൽ നിന്ന് ഇന്ത്യൻ ദേശീയ കോൺഗ്രസ് സ്ഥാനാർത്ഥിയായി മത്സരിച്ച് പ്രജ സോഷ്യലിസ്റ്റ് പാർട്ടിയുടെ ബിപാൻ ബിഹാരി സിൻഹയ്‌ക്കെതിരെ 11984 വോട്ടുകൾക്ക് വിജയിച്ചു.
1990 ഏപ്രിൽ 16 ന് പട്നയിൽ 90 വയസ്സുള്ള ദുഖാൻ റാം അന്തരിച്ചു.
ആറ് മക്കളുണ്ടായിരുന്നു.
പട്നയിലെ ഒരു പബ്ലിക് സ്കൂളായ ഡോ. ദുഖാൻ റാം ഡി എ വി പബ്ലിക് സ്കൂൾ അദ്ദേഹത്തിന്റെ പേരിലാണ് അറിയപ്പെടുന്നത്.
അസോസിയേഷൻ ഓഫ് ഒട്ടോറിനോളറിംഗോളജിയുടെ ബീഹാർ, ഝാർഖണ്ഡ് സ്റ്റേറ്റ് ബ്രാഞ്ചും ഹെഡ് ആൻഡ് നെക്ക് സർജൻസ് ഓഫ് ഇന്ത്യയും അദ്ദേഹത്തിന്റെ ബഹുമാനാർത്ഥം ഡോ. ദുഖാൻ റാം മെമ്മോറിയൽ ഓറേഷൻ വാർഷിക പ്രസംഗം ആരംഭിച്ചു.
ഇതും കാണുക പാറ്റ്ന മെഡിക്കൽ കോളേജ് ഹോസ്പിറ്റൽ എ. ലക്ഷ്മണസ്വാമി മുദലിയാർ അവലംബം
ദുഗ്ധഫേനി ഇംഗ്ലീഷ് വിലാസം https://ml.wikipedia.org/wiki/Taraxacum_officinale
ആസ്റ്റെറേസീ (Asteraceae) സസ്യകുടുംബത്തിൽപ്പെടുന്ന ഔഷധിയാണ് ദുഗ്ധഫേനി (dandelion) ശാസ്ത്രനാമം: ടരക്സാക്കം ഒഫീസിനേൽ (Taraxacum officinale).
സംസ്കൃതത്തിൽ ദുഗ്ധഫേനി, പയസ്വിനി എന്നീ പേരുകളിൽ അറിയപ്പെടുന്നു .
ഇന്ത്യയിൽ 300-5400 മീ.
ഉയരമുള്ള കുന്നിൻപ്രദേശങ്ങളിലാണ് ദുഗ്ധഫേനി വളരുന്നത്.
ചിരസ്ഥായിയായ ഈ ഓഷധിയുടെ നാരായവേര് കട്ടിയേറിയതാണ്.
സസ്യത്തിന്റെ എല്ലാ ഭാഗങ്ങളിലും പാൽപോലെയുള്ള കറ (latex) ഉണ്ടായിരിക്കും.
ഇലകൾ മൂലജ(radical)ങ്ങളാണ്; ഇലഞെടുപ്പ് വളരെ ചെറുതായിരിക്കും.
വിവിധ ആകൃതിയിൽ കാണപ്പെടുന്ന ഇലകൾ വീതി കുറഞ്ഞ് നീളം കൂടിയതും ദീർഘപിച്ഛാകാര(pinnatifid)ത്തിലുള്ളതുമായിരിക്കും.
ദന്തുരമായ ഇലപ്പാളികൾ രേഖീയവും ത്രികോണാകൃതിയിലുള്ളതുമാണ്.
ദുഗ്ധഫേനി പുഷ്പം
ജിഹ്വിത ഹെഡ് (ligulate head) പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്.
പുഷ്പങ്ങൾക്ക് മഞ്ഞനിറമാണ്.
കായ്കൾ തിളക്കമുള്ള അക്കീനുകളാണ്.
വിത്ത് പരന്നതും അരികുകൾ പാളികൾപോലെ ചെറുതായി വിഭജിക്കപ്പെട്ടിരിക്കുന്നതുമാണ്.
വിത്തിന്റെ മുൻപകുതി മുള്ളുപോലെ രൂപാന്തരപ്പെട്ടിരിക്കുന്നതും അറ്റത്ത് വെളുത്ത രോമഗുച്ഛം ഉള്ളതുമാണ്.
ദുഗ്ധഫേനി സസ്യം സമൂലം ഔഷധമായുപയോഗിക്കുന്നു.
കഫം, വാതം, പിത്തം, അൾസറുകൾ, ക്ഷയം, ഉദരരോഗങ്ങൾ, വിര, മലബന്ധം, നാഡീരോഗങ്ങൾ, പനി, ത്വഗ്രോഗങ്ങൾ, കുഷ്ഠം, സന്ധിവാതം, സന്ധിവീക്കം, മഞ്ഞപ്പിത്തം, കരൾരോഗങ്ങൾ, ക്ഷീണം തുടങ്ങിയവയ്ക്ക് ഔഷധങ്ങളുണ്ടാക്കാനാണ് ഈ ഔഷധി പ്രധാനമായും ഉപയോഗിക്കുന്നത്.
കയ്പുരസമുള്ള ഈ സസ്യത്തിന്റെ ചാറ് ദഹനത്തെ ത്വരിതപ്പെടുത്തുകയും കൃമിയെ നശിപ്പിക്കുകയും ചെയ്യുന്നു.
വിരേചനൌഷധമായും ഇത് ഉപയോഗിക്കാറുണ്ട്.